পত্নীটোপ

পত্নীটোপ হল ভারতের জম্মু ও কাশ্মীর অঞ্চলের উধমপুর জেলার রামবান নগর এবং উধমপুর শহরের মাঝে অবস্থিত একটি শৈলশহর। এটি উধমপুর থেকে শ্রীনগর যাওয়ার পথে, জম্মু থেকে  দূরে জম্মু-শ্রীনগর জাতীয় মহাসড়কে অবস্থিত (যেটি জাতীয় মহাসড়ক ৪৪-এর অংশ)। পত্নীটোপ  উচ্চতায় হিমালয়ের শিবালিক বেল্টের মালভূমিতে অবস্থিত। চেনাব নদী এই স্থানের খুব কাছাকাছি প্রবাহিত হয়।

 ডঃ শ্যামা প্রসাদ মুখার্জি টানেল 
শীতকালে পত্নীটোপে ঘন ঘন তুষারপাত এবং তুষারধসের কারণে জম্মু-শ্রীনগর জাতীয় মহাসড়ক প্রায়শই বন্ধ হয়ে যেত, যার ফলে যানবাহনের দীর্ঘ লাইন তৈরি হত, কখনও কখনও কয়েকদিন ধরে স্থায়ী হত। ডঃ শ্যামাপ্রসাদ মুখার্জি টানেল খোলার মাধ্যমে এই সমস্যার সমাধান করা হয়।  দীর্ঘ এই সুরঙ্গটি ভারতের দীর্ঘতম সড়ক সুড়ঙ্গ। এটি চেনানি শহর থেকে প্রায় ২ কিমি (১ মাইল) দূরে, পত্নীটোপের দক্ষিণে শুরু হয়ে পত্নীটোপের উত্তরে নাশরি গ্রাম পর্যন্ত গিয়েছে। এর ফলে জম্মু থেকে শ্রীনগর যাওয়ার দূরত্ব প্রায় ৩১ কিমি (১৯ মাইল) করে যায়। 

 পত্নীটোপ রোপওয়ে 
স্কাইভিউ পত্নীটোপ হলো ভারতের সর্বোচ্চ উচ্চতার রোপওয়ে। এটি পাহাড়ি অবকাঠামো উন্নয়নে ভারত-ফ্রান্সের সবচেয়ে বড় যৌথ প্রকল্প। পাবলিক-প্রাইভেট পার্টনারশিপ মডেলের আওতায় ২.৪ বছরে এটি নির্মিত হয়। রোপওয়েটি ২০ জুলাই ২০২০ তারিখে বাণিজ্যিকভাবে চালু হয়। রোপওয়েটি মাটি থেকে ৬৫ মিটারেরও বেশি উচ্চতায় অবস্থিত এবং এটির আটটি টাওয়ারের মধ্যে সবচেয়ে দীর্ঘটির স্প্যান ৮৪৯ মিটার। এই রোপওয়ে চালুর ফলে সাঙ্গেত থেকে পত্নীটোপ যাওয়ার সময় ১.৫ ঘণ্টা থেকে কমে মাত্র ১৫ মিনিটে নেমে আসে।

 জলবায়ু 

 ছবি 

 তথ্যসূত্র 

বহিঃসংযোগ
 পত্নীটোপ উন্নয়ন কর্তৃপক্ষ, অফিসিয়াল ওয়েবসাইট

বিষয়শ্রেণী:রামবন জেলা
বিষয়শ্রেণী:জম্মু ও কাশ্মীরের ভূগোল